# *Výbor*

*Národnej rady Slovenskej republiky*

*pre hospodárstvo, výstavbu a dopravu*

26. schôdza výboru

Číslo: CRD - PREDS-237/2011 - VHVD

**126**

## U z n e s e n i e

**Výboru Národnej rady Slovenskej republiky**

**pre hospodárstvo, výstavbu a dopravu**

z 12. mája 2011

k zákonu z 29. marca 2011 o ochrane spotrebiteľa pri poskytovaní niektorých služieb cestovného ruchu a o zmene a doplnení niektorých zákonov, vráteného prezidentom Slovenskej republiky na opätovné prerokovanie Národnou radou Slovenskej republiky (tlač **325**);

**Výbor Národnej rady Slovenskej republiky**

**pre hospodárstvo, výstavbu a dopravu**

### p r e r o k o v a l

pripomienky uvedené v časti III rozhodnutia prezidenta Slovenskej republiky z 19. apríla 2011 číslo 1283-2011-BA ;

#### o d p o r ú č a

# Národnej rade Slovenskej republiky

zákon z 29. marca 2011 o ochrane spotrebiteľa pri poskytovaní niektorých služieb cestovného ruchu a o zmene a doplnení niektorých zákonov, vráteného prezidentom Slovenskej republiky na opätovné prerokovanie Národnou radou Slovenskej republiky (tlač **325**) schváliť v znení týchto pripomienok

**K čl. I:**

1. Doterajší text § 1 sa označuje ako odsek 1 a dopĺňa sa odsekom 2, ktorý znie:

„/2/ Na právne vzťahy upravené týmto zákonom sa vzťahujú osobitné

predpisy,2) ak tento zákon neustanovuje inak.“.

Poznámka pod čiarou k odkazu 2 znie:

„2) Občiansky zákonník.

Zákon č. 250/2007 Z. z. o  ochrane spotrebiteľa a  o  zmene zákona Slovenskej národnej rady č. 372/1990 Z. z. o priestupkoch v  znení neskorších predpisov v znení neskorších predpisov.“.

Ďalšie poznámky pod čiarou a odkazy k nim sa prečíslujú.

2. V § 2 písm. c) sa slovo „prístupným“ nahrádza slovom „dostupným“ a slovo

„verné“ sa nahrádza slovom „presné“.

3. V § 2 sa vypúšťa posledná veta.

4. V § 3 ods. 2 sa slovo „prístupný“ nahrádza slovom „dostupný“.

5. V § 3 ods. 3 sa na konci nad slovo „únie“ umiestňuje odkaz 4.

Zároveň sa k  tomuto odkazu umiestňuje aj poznámka pod čiarou, ktorá je

umiestnená k odkazu 4 v § 5 ods. 1.

Ďalšie poznámky pod čiarou a odkazy k nim sa prečíslujú.

6.V § 3 ods. 4 sa slová „v reklame“ nahrádzajú slovom „reklama“.

7. V § 3 ods. 5 sa slová „ o poskytovaní rekreačných služieb, o sprostredkovaní

ďalšieho predaja a  o účasti vo výmennom systéme“ nahrádzajú slovami „zmluvy o poskytovaní rekreačných služieb, zmluvy o sprostredkovaní ďalšieho predaja a zmluvy o účasti vo výmennom systéme“ a  na konci sa pripájajú tieto slová: alebo iného propagačného podujatia“.

8. V § 4 ods. 3 a 4 sa slovo „odmenu“ nahrádza slovom „odplatu“.

9. V § 4 ods. 5 sa slovo „prístupný“ nahrádza slovom „dostupný“.

10. V § 4 ods. 7 sa slovo „prístupný“ nahrádza slovom „dostupný“.

11. V § 4 ods. 8 prvej vete sa za slovo „je“ vkladá slovo „neoddeliteľnou“.

12. V § 4 ods. 9 sa slová „Informácie podľa § 5 ods. 2 sú súčasťou“   
 nahrádzajú slovami „Vyplnený informačný formulár podľa § 3 ods. 1 je

neoddeliteľnou súčasťou“ a na konci sa pripájajú tieto slová: „na príslušnom

vyplnenom informačnom formulári“.

13. V § 4 sa vypúšťa odsek 10.

14. V § 5 ods. 1 sa slová „ v jednom z jazykov“ nahrádzajú slovami „v jednom

z úradných jazykov“.

15. V 6 ods. 1 tretej vete sa slová „odo dňa jej odovzdania“ nahrádzajú slovami

„odo dňa jej doručenia“ a  na konci sa pripájajú tieto slová: „alebo odo dňa

jej osobného prevzatia spotrebiteľom.“.

16. V § 6 ods. 3 druhej vete sa slová „dňom odovzdania“ nahrádzajú slovami

„dňom doručenia“ a  na konci sa pripájajú tieto slová: alebo odo dňa jeho

osobného prevzatia spotrebiteľom“.

17. V § 6 ods. 4 druhej vete sa slová „dňom odovzdania“ nahrádzajú slovami „dňom doručenia“ a na konci sa pripájajú tieto slová: „alebo odo dňa jeho osobného prevzatia spotrebiteľom“.

18. V § 8 ods. 1 sa za slovo „je“ vkladá slovo „neoddeliteľnou“.

19. V § 8 ods. 2 sa za slová „alebo na inom trvanlivom nosiči“ vkladajú slová „ktorý je spotrebiteľovi ľahko dostupný,“.

20. V § 9 sa vypúšťajú odseky 5 a 6.

Doterajšie odseky 7 až 9 sa označujú ako odseky 5 až 7.

21. V čl. I prílohe č. 5 v časti „Právo a odstúpenie od zmluvy“ posledná veta znie: „Okrem práva na odstúpenie od zmluvy sa na ďalšie práva spotrebiteľa vrátane práva na ukončenie zmluvy vzťahujú osobitné predpisy (napríklad Občiansky zákonník, zákon č. 250/2007 Z. z., o ochrane spotrebiteľa a o zmene zákona Slovenskej národnej rady č. 372/1990 Z. z. o priestupkoch v znení neskorších predpisov v znení neskorších predpisov).“.

22. **V čl. II** úvodnej vete sa slová „a zákona č. 129/2010 Z. z.“ nahrádzajú slovami „zákona č. 129/2010 Z. z. a zákona č. 546/2010 Z. z.“.

23. **V čl. III** úvodnej vete sa vypúšťajú slová „zákona č. 377/2004 Z. z.“ a slová „zákona č. 250/2007 Z. z.“.

24. **V čl. III** sa vypúšťa označenie bodu 1.

25. **Čl. IV** znie:

„Čl. IV

Tento zákon nadobúda účinnosť 1. júla 2011.“.

#### p o v e r u j e

1. predsedu výboru, aby výsledky rokovania výboru v  druhom čítaní z 12. mája 2011 spolu s výsledkami rokovania ostatných výborov spracoval do písomnej spoločnej správy výborov v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a predložil ju na schválenie gestorskému výboru,
2. spoločného spravodajcu výborov **Ľ. Kaníka** (**J. Mikuša**), aby v súlade s § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov informoval o výsledku rokovania výborov a aby odôvodnil návrh a stanovisko gestorského výboru k návrhu zákona uvedené v spoločnej správe výborov na schôdzi Národnej rady Slovenskej republiky.

Stanislav **J a n i š**

predseda výboru

overovateľ výboru

Maroš **K o n d r ó t**